  Виталий Пронин Вылӥ лигаын шудӥсь хоккеистъёс пӧлын тодмо луизы финалэ потэм командаос: Альметьевскысь «Нефтяник» но Ижысь «Ижсталь».Братина кубок понна нюръяськон 13-тӥ-14-тӥ апреле кутскоз Альметьевскын. Бадӟым хоккей Ижын луоз 17-тӥ-18-тӥ апреле.Финалэ потытозязы Ижысь хоккеистъёс зол гинэ пӧсяно луизы. Тверьысь ТХК командаез вормон понна 6 пумиськон ортчытӥзы. 5-тӥ пумиськон дыръя ик финалэ шедьыны быгатысалзы. Соку «Ижсталь» 0:1 лыдын ворме ни вал, но шудон мукет пала берытскиз. Тверьысь хоккеистъёс шудон лыдэз нырысь ӵошкытатӥзы, нош ватсаса сётэм дыре эшшо одӥг гол пыртӥзы. 6-тӥ пумиськон Ижын ортчиз. Ижысь хоккеистъёс 2:0 лыдын вормизы. Озьы огъя лыд 4:2 луиз.Валентина Емельянова Туспуктэм: hcizhstal.ru Теги: вормон Ижсталь хоккей  